open-index/open-wikipedia-markdown huggingface dataset:
Kundalinijooga

**Kundaliinijooga** on joogan laji. Sitä kutsutaan tietoisuuden joogaksi, sillä se opettaa kannattajiensa mukaan tiedostamaan ja olemaan läsnä nykyhetkessä. Kyseessä on tuhansia vuosia vanha joogamuoto. 

## Vaikutukset
Kundaliinijooga tähtää kehon ja mielen yhteyteen ja tasapainoon. Harrastajien mukaan tietoisuuden jooga lisää fyysistä ja henkistä hyvinvointia. 

## Harjoittelu
Kundaliinijoogatunti koostuu hathajoogan asentojen tyyppisistä dynaamisemmista liike- ja asentosarjoista (kriya), hengitysharjoituksista (pranayama), rentoutuksesta, meditaatiosta ja mantroista. Musiikilla on usein myös roolinsa kundaliinijoogatunneilla. Kundaliinijooga sopii kaikille kokeneen ohjaajan opastuksessa. Siitä löytyy niin lempeämpiä kuin myös sykettä nostattavia liikesarjoja. Harjoituksia tehdään tunneilla ohjatusti ja usein silmät kiinni, omaan olotilaan keskittyen. Kundaliinijooga on monipuolista ja erilaisilla lämmittely+hengitys+harjoitus+meditaatio -yhdistelmillä harvoin tulee toista samanlaista tuntia vastaan, vaikka olisit harrastanut useita vuosia.

## Historia
Intialainen joogamestari Yogi Bhajan toi kundaliinijoogan Yhdysvaltoihin vuonna 1969 ja ryhtyi opettamaan menetelmää halukkaille. Tätä ennen kundaliinijoogaa oli opetettu vain mestarilta oppipojalle, eivätkä kundaliinijoogan opit olleet avoimia kaikille. Kundaliinijoogaa on pidetty tästä syystä aikoinaan jotenkin mystisenä ja jopa vaarallisena, mutta siinä ei ole mitään sen vaarallisempaa kuin missään muussakaan joogalajissa. 

Yogi Bhajan teki elämäntyönsä markkinoimalla kundaliinijoogaa läntiselle maailmalle. Hän perusti 3HO-organisaation ja aloitti myös kundaliinijoogan opettajien kouluttamisen. Nykyään kundaliinijoogaa harrastetaan lähes kaikissa länsimaissa. Suomessa on mahdollista opiskella kundaliinijoogan opettajaksi ja kundaliinijoogakursseja tarjotaan useilla paikkakunnilla ympäri maata, sekä yksityisissä joogakouluissa, että opistoilla. 

Yhdysvaltain kongressi on antanut tunnustukseksi Yogi Bhajanin elämäntyöstä päätöslauselman (The Congressional Resolution), joka on myönnetty aiemmin muun muassa Martin Luther Kingille, Äiti Teresalle ja paavi Johannes Paavali II:lle.

## Kirjoja aiheesta
* Maya Fiennes: Täyttä elämää joogalla 
* Irene Hopkins: Kundaliinijooga sisäisen voiman lähde
* Inderjit Kaur Khalsa: Voiman tie, Kundaliinijoogaa Yogi Bhajanin mukaan
* Hjalmarsson Wiveca: Kundaliniyoga (ruotsiksi)
* Shakti Parwha Kaur Khalsa: Kundalini Yoga The Flow of Eternal Power (englanniksi)
* The Power of Spoken Word (Yogi Bhajanin viisauksia, englanniksi)
* Gurmukh: The 8 Human Talents (englanniksi)

## Lähteet

## Aiheesta muualla
* Suomen Kundaliinijoogayhdistys
* 3HO Organisation (englanniksi)
* International Kundalini Yoga Teacher Association
Sidney Kingsley

**Sidney Kingsley**, synt. **Sidney Kirschner** (22. lokakuuta 1906 New York, New York &ndash; 20. maaliskuuta 1995) oli yhdysvaltalainen näytelmäkirjailija. Hän valmistui Cornellin yliopistosta 1928. Kingsley sai Pulitzer-palkinnon vuonna 1933 valmistuneesta näytelmästään *Men in White* (suom. *Lääkärin maailma*). Hänen muihin näytelmiinsä kuuluvat muun muassa *Dead End* (1934), *The Patriots* (1943), *Detective Story* (1949) ja *Darkness at Noon* (1951). Kingsley kirjoitti myös lyhyen aikaa elokuvakäsikirjoituksia.

## Lähteet

## Aiheesta muualla
* 
*
Philip Glenister

**Philip Glenister** (s. 10. helmikuuta 1963 Lontoo, Iso-Britannia) on |brittiläinen näyttelijä. Hän on näytellyt muun muassa Gene Huntin roolissa televisiosarjassa *[[Life on Mars]]* ja sen spin off -sarjassa *[[Ashes to Ashes (televisiosarja)|Ashes to Ashes]]*.

Philip Glenister syntyi ja vietti lapsuutensa Lontoossa. Hän on ohjaaja John Glenisterin poika, ja myös hänen vanhempi veljensä Robert on näyttelijä. Glenister meni vuonna 2006 naimisiin näyttelijä Beth Goddardin kanssa, ja heillä on kaksi lasta.

## Filmografia
### Elokuvat
* *[[I.D.]]* (1994)
* *[[Sharpe's Justice]]* (1997)
* *[[The Perfect Blue]]* (1997)
* *[[Kalenteritytöt]]* (2003)
* *[[Kingdom of Heaven – Taivas maan päällä]]* (2005)
* *[[Tuesday (elokuva)|Tuesday]]* (2008)
* *[[You Will Meet a Tall Dark Stranger]]* (2010)
* *[[Bel Ami (vuoden 2012 elokuva)|Bel Ami]]* (2012) 

### Televisiosarjat
* *[[Sydämen asialla]]* (1992)
* *[[Clocking Off]]* (2000–2003)
* *[[State of Play]]* (2003)
* *[[Island at War]]* (2004)
* *[[Vincent (televisiosarja)|Vincent]]* (2005)
* *[[Life on Mars]]* (2006–2007)
* *[[Cranfordin naiset]]* (2007)
* *[[Ashes to Ashes (televisiosarja)|Ashes to Ashes]]* (2008–2010)
* *[[Demons]]* (2009)
* *[[Mad Dogs]]* (2011–2013)
* *[[Aarresaari (televisiosarja)|Aarresaari]]* (2012)
* *[[Big School]]* (2013–2014)
* *[[From There to Here]]* (2014)
* *[[Ontto kruunu]]* (2016)

## Aiheesta muualla

*
Émilie

**Émilie** on Kaija Saariahon säveltämä ooppera vuodelta 2009. Libreton on kirjoittanut Amin Maalouf, ja teos sai kantaesityksensä Lyonin oopperassa 1. maaliskuuta 2010. Oopperan ainoan roolin kantaesityksessä esitti sopraano Karita Mattila, jolle teos on sävelletty. Myöhempiä esityksiä sovittiin Amsterdamiin ja Lontooseen. Yleisradio ja Ranskan radio toteuttivat oopperan radioinnin 3. huhtikuuta 2010.

Saariaho ja Mattila olivat kehitelleet ideaa yhden naisen teoksesta vuodesta 2001 saakka. Lopullisen aiheen Saariaho keksi vuonna 2007, ja sävellystyö valmistui kesäkuussa 2009. Teos kertoo ranskalaisen oppineen Émilie du Châtelet’n viimeisistä päivistä. Sen teemoja ovat miehen ja naisen välisen rakkauden ohella tiedon ja totuuden rakkaus. Saariahoa kiehtoi Émilie du Châtelet’ssa hänen ristiriitaisuutensa ja mittavat saavutuksensa aikana, jolloin naisten odotettiin vain hankkiutuvan hyviin naimisiin. Yksinäytöksisessä oopperassa on yhdeksän kohtausta:

# Aavistuksia
# Hauta
# Voltaire
# Säteet
# Kohtaaminen
# Tuli
# Lapsi
# Principia
# Kohti unohdusta

Orkesterina on kamariorkesteri, johon kuuluu cembalo. Lisäksi sävellyksessä käytetään elektroniikkaa.

Suomessa oopperan ensi-ilta oli 2. huhtikuuta 2015 Kansallisoopperassa.

## Lähteet
Tunbūr

**Tunbūr** (myös **tanbūr** tai **tambūr**) on yleisnimitys Lähi-idässä ja Keski-Aasiassa enimmäkseen käytetyille näppäiltäville, ohut- ja pitkäkaulaisille luutuille. Tunbūrin pituus vaihtelee 40−120&nbsp;cm:n välillä ja sen kaikukoppa on suhteellisen pieni ja munanpuolikkaan muotoinen.

Soittimessa on kaksi tai kolme kieltä. Kielet voivat myös olla 2–3 kertaisia. Tunbūrin kaula on varustettu siirrettävillä nauhoilla, joita voi olla 10–24 kappaletta.

Tunbūr-nimeä käytetään islamilaisilla alueilla myös maljalyyrasta.

## Lähteet

## Aiheesta muualla
Luzoninleppälintu

**Luzoninleppälintu** (*Rhyacornis bicolor*) on Filippiineillä elävä pieni sieppolaji. 

## Koko ja ulkonäkö
Pienen luzoninleppälinnun ruumiinpituus on noin 15 senttiä. Koiraan yläruumis on liuskekivensininen ja siivet tummanruskeat. Vatsa ja pyrstö ovat silmiinpistävän kastanjanpunaisia. Naaraan väritys on laimeampi. Sen vatsa ja pyrstöä ovat ruskeat, eivätkä naaraat siten ole yhtä huomiota herättäviä kuin koiraat. 

## Levinneisyys ja elinympäristö

Luzoninleppälintu on Filippiineillä kotoperäinen laji. Sen levinneisyysalue kattaa arviolta 7&nbsp;200 neliökilometriä. Aiemmin lajin uskottiin elävän vain Luzonin saarella, mutta 1960-luvulla luzoninleppälintuja löydettiin myös Mindoron saaren keskiosista. Luzonissa laji elää Sierra Madre -vuorilla ja Cordillera Centralin eteläosissa. Kannan kooksi arvioidaan 2&nbsp;500–10&nbsp;000 lintua. Se ei ole missään yleinen ja on todennäköisesti taantumassa. Luzoninleppälinnun uhkia ovat hakkuiden ja kaivostoiminnan aiheuttama kotipurojen saastuminen ja liettyminen. Lajia haittaavat myös maataloudessa käytettävät kemikaalit, jotka pilaavat vedenlaatua ja vähentävät ravinnon määrää. Maanviljelyä ja metsänhakkuita harjoitetaan jopa Mount Pulagin kansallispuistossa Luzonissa. Lajia tavataan myös Northern Sierra Madren luonnonpuistossa Luzonissa ja Mt. Iglit-Bacon kansallispuistossa Mindorossa.

Lajin elinympäristöä ovat kivien reunustamien purojen ympäristöt yli 300 metrin korkeudessa merenpinnasta. Luzoninleppälintujen asuttamat purot ovat tyypillisesti puhtaita, nopeasti virtaavia ja rauhallisia, joita reunustava ympäristö vaihtelee trooppisista vuoristometsistä ja mäntymetsistä pensaikkoihin ja vähäpuustoisiin alueisiin. 

## Elintavat
Useimmista heimonsa lajeista poiketen luzoninleppälinnun ääntely on korkeaäänistä kimakkaa vihellystä. Linnut etsivät hyönteisiä kivien joukosta ja joenreunoilta puikkelehtien kiveltä kivelle. Luzoninleppälinnut voivat napata saaliin sekä maasta että lennosta. Pesimäkausi on tavallisesti kesä–elokuussa, mutta poikasia on havaittu muinakin aikoina vuodesta, joten lisääntymisaika saattaa vaihdella jonkin verran. Pesivä pariskunta voi pitää hallussaan jopa 500 metriä puronvartta. Usein männynneulasilla vuoratun pesänsä luzoninleppälinnut rakentavat samoille rantakiville, joilta hankkivat ruokansa. Yhdessä pesueessa on 2–4 munaa. Luzoninleppälinnut voivat vaellella jonkinlaisia matkoja lisääntymiskauden ulkopuolella, mutta ne eivät tee vuodenaikoihin sidottuja varsinaisia muuttomatkoja muuttolintujen tapaan.

## Lähteet
Afrin

**Afrīn** (, ) on kaupunki Syyrian luoteisosassa. Se on osa Aleppon maakuntaa ja Afrinin piirikuntaa. Afrinin piirikunnan koko on 2&nbsp;033 km². Afrinin kaupungin väkiluku oli vuonna 2004 yhteensä 36&nbsp;562.

Afrin-nimen alkulähteestä on monta teoriaa, joilla on kuitenkin sama alkulähde. Sen on arvioitu juontavan juurensa kurdin kielen ilmaisusta *ava riwen*, joka tarkoittaa punaista ja epäpuhdasta vettä. Toisten arvioiden mukaan sana juontaisi juurensa sanasta *avrin*, joka tarkoittaa virtaavaa vettä. Afrin mainitaan kuitenkin ensimmäistä kertaa muodossa *Apre* assyrialaisissa kirjoissa 800-luvulta. Jotkut uskovat Afrinin tulevan sanasta *afro*, joka tarkoittaa hedelmällistä maaperää aramean kielellä.

Syyrian sisällissodan aikana kurdien sotilasjärjestö YPG otti vallan alueella ja Afrinin alue julistettiin itsehallinnolliseksi kantoniksi. Isis hyökkäsi aluetta vastaan vuonna 2013, mutta hyökkäys torjuttiin. Al-Nusran rintama hallitsee joitakin alueita Afrinin kantonin ulkopuolella. Kurdit ovat syyttäneet järjestöä hyökkäyksen valmistelusta aluetta vastaan.

Maaliskuun 18. päivä 2018 Turkki ilmoitti sen tukemien Syyrian kapinallisjoukkojen valloittaneen kokonaan kaupungin keskustan.

## Lähteet

## Aiheesta muualla
Kuljettajantutkinto

**Kuljettajantutkinto** on ajokortin luovuttamisen edellytyksenä oleva tutkinto, joka koostuu ajokorttiluokasta riippuen ajo-, käsittely- ja teoriakokeista. Kuljettajantutkintoon hyväksymisen edellytyksenä on poliisin myöntämä ajokorttilupa, ikävaatimuksen täyttyminen ja ajokorttiluokkakohtaisesti esimerkiksi saatu ajo- tai teoriaopetus, harjoitteluluvalla suoritettu harjoittelu, aikaisemmin saadut ajo-oikeudet tai hankittu ajokokemus.

Kuljettajantutkinnon hyväksytysti suorittaneelle kokelaalle luovutetaan todistus kuljettajantutkinnon suorittamisesta. Todistuksella on kuuden kuukauden ajo-oikeus Suomessa Ahvenanmaata lukuun ottamatta, ja se vaihdetaan *ajokorttiin* sen valmistuttua tutkinnon järjestäneessä tutkintotoimipaikassa, kun kyseessä on ensimmäinen auton ajo-oikeus tai aikaisempi kortti on lyhytaikainen. Muissa tapauksissa ajokortin luovuttaa poliisi. Ahvenanmaalla asuville ja erityisestä syystä myös muualla Suomessa asuville voidaan todistuksen sijasta antaa *väliaikainen ajokortti*, jolla ajo-oikeus on voimassa myös Ahvenanmaalla, Ruotsissa, Norjassa ja Tanskassa.

## Lähteet
Sea-Doo

**Sea-Doo** on Bombardier Recreational Productsin omistama vesiskootterimerkki. Nimi on muunnos yhtiön moottorikelkka-merkistä, Ski-Doosta.

**Nykyiset mallit:**

* Spark 3up Trixx 90
* Spark 1up Trixx 90
* Spark 2up 90 Convenience Package
* Spark 2up 60 Base
* GTI SE 170 iDF (Sound System)
* GTI SE 170
* GTI 130
* FishPro APEX 300 iDF (Tech Package)
* FishPro Sport 170 iDF
* Explorer PRO 230 iDF (Tech Package)
* Explorer PRO 170 iDF (Tech Package)
* GTX PRO 130 iBR
* GTX LTD 325 iDF (Tech Package)
* GTX LTD 325 iDF (Tech Package)
* GTX 230 iDF (Tech Package)
* GTX 230 iDF
* GTX 170 iDF
* WAKE PRO 230 iDF (Tech Package)
* GTR 230
* GTR-X RS 300
* RXP-X RS 325 (Tech Package)
* RXP-X RS 325
* RXT-X RS 325 (Tech Package)

## Aiheesta muualla

* Merkin omat sivut 
* Loukko.com
Vancouverin metropolialue

**Vancouverin metropolialue** () on Vancouverin kaupungin ja sen lähialueiden muodostama metropolialue Brittiläisessä Kolumbiassa, Kanadassa. Alueen väkiluku on 2&nbsp;642&nbsp;825 (2021). Alueen pääkaupunkina toimii Vancouverin kaupunki, mutta hallinnollinen keskus on Burnabyn kaupungissa.

## Historia

Ennen alueen luomista alueen kunnat ja kaupungit tekivät yhteistyötä vesi ja viemäriverkoston rakentamisessa alueelle. Suur-Vancouverin viemäröinti piiri (Greater Vancouver Sewerage and Drainage District (GVSDD)) perustettiin vuonna 1914 ja Suur-Vancouverin vesipiiri (Greater Vancouver Water District (GVWD)) vuonna 1926. Suur-Vancouverin alueellinen piiri (Greater Vancouver Regional District (GVRD)) perustettiin vuonna 1967, joka vuonna 2007 nimettiin uudelleen Metro Vancouveriksi. Brittiläisen Kolumbian hallitus ei hyväksynyt nimenvaihdosta ja tämän vuoksi fyysistä aluetta kutsutaan edelleen GVRD:ksi, vaikka talousalue on Metro Vancouver.

## Alueen kaupungit ja kunnat

Vancouverin metropolialueeseen kuuluu 21 kuntaa, yksi kunnallishallinnoton alue ja yksi ensimmäisten kansojen alue (*First Nation*). Vuoden 2021 väestönlaskennan mukaan metropolialueella oli 2&nbsp;642&nbsp;825 asukasta. Vuonna 2016 asukkaita oli 2&nbsp;463&nbsp;431. Metropolialueen maapinta-ala on 2&nbsp;878,93 neliökilometriä.

Abbotsfordin kaupunki on yhteistyössä ainoastaan luonnonpuistojen osalta.

## Lähteet
Jääkiekon maailmanmestaruuskilpailut 1972

**Jääkiekon maailmanmestaruuskilpailut 1972** järjestettiin Prahassa, Tšekkoslovakiassa. B- ja C-sarja järjestettiin Romaniassa, Bukarestissa ja Miercurea Ciucissa. Ranska boikotoi B-sarjaa. 

Kisat olivat ensimmäiset, joihin ammattilaispelaajatkin saivat osallistua. Kanada boikotoi kisoja vastalauseena Kansainvälisen jääkiekkoliiton IIHF:n jyrkille amatöörisäännöille.

## Suomi turnauksessa
Samana vuonna järjestettyjen Sapporon olympiakilpailujen aiheuttama pettymys sai Suomen joukkueen hajaannukseen. Osa pelaajista ei halunnut lähteä maailmanmestaruuskilpailuihin, osa taas pelasi haluttomin ottein. Turnauksessa Suomen pettymyksiksi voidaan nähdä tappio Sveitsiä vastaan maalein 2–3 ja Ruotsia vastaan maalein 1–2. Kuitenkin esimerkiksi Lauri Mononen pelasi erittäin hyvät kisat tehden 10 ottelussa 9 maalia ja antaen 6 maaliin johtanutta syöttöä. Lopulta Suomi ryhdistäytyi turnauksessa ja voitti Länsi-Saksan selvin luvuin 13–3, Sveitsin 9–1 ja Ruotsinkin 5–4. Suomi ylsi myös siihen mennessä parhaaseen maalieroonsa kansainvälisissä turnauksissa, 47–48.

## A-sarja

Sveitsi putosi B-sarjaan.

**1. kierros**

**2. kierros**

### Palkinnot
#### Kansainvälisen jääkiekkoliiton IIHF:n valitsemat turnauksen parhaat pelaajat
***Paras maalivahti:**  Jorma Valtonen
***Paras puolustaja:**  František Pospíšil
***Paras hyökkääjä**  Aleksandr Maltsev

#### Turnauksen tähdistökentällinen
***Maalivahti:**  Jiří Holeček
***Puolustajat:**  Oldřich Macháč,  František Pospíšil
***Hyökkääjät:**  Valeri Harlamov,  Aleksandr Maltsev,  Vladimir Vikulov

## B-sarja

Puola nousi A-sarjaan. Norja ja pois jäänyt Ranska putosivat C-sarjaan.

## C-sarja

Itävalta ja Italia nousivat B-sarjaan.

## Katso myös
* Summit Series
* Jääkiekko talviolympialaisissa vuonna 1972

## Lähteet
### Viitteet

* SFRp's hockey archive  
* Hockeyarchives - Championnats du monde 1972 
* Passionhockey - Championnats du monde 1972 
* http://avlh.sweb.cz/MS-1972.pdf  

## Aiheesta muualla
* Top 100 tarinat Story #5 (en)
Akankaalit

**Akankaalit**, joskus *akanhuulet* (*Ajuga*) on huulikukkaiskasvien heimoon kuuluva kasvisuku, jossa on noin 40–50 lajia.

## Lajeja
* rohtoakankaali (*Ajuga chamaepitys*)
* hammasakankaali (*Ajuga genevensis*)
* etelänakankaali (*Ajuga iva*)
* kartioakankaali (*Ajuga pyramidalis*)
* rönsyakankaali eli rentoakankaali (*Ajuga reptans*)

Akankaalien lajeista kolmea tavataan Suomessa: kartioakankaalia, rönsyakankaalia ja hammasakankaalia.

## Lähteet

## Aiheesta muualla
* Suomen Lajitietokeskus: Akankaalit – ''Ajuga''
* ITIS: ''Ajuga'' 
* United States Department of Agriculture (USDA): ''Ajuga'' 
* Flora of China: ''Ajuga''
Melanesiankäkikyyhky

**Melanesiankäkikyyhky** (*Macropygia mackinlayi*) on Melanesian saaristossa elävä kyyhkylintu, josta tunnetaan neljä alalajia. Lajin holotyypin kuvaili Edward Pierson Ramsay Vanuatun Tannasta 1878.

## Lähteet
Papuankäkikyyhky

**Papuankäkikyyhky** (*Macropygia nigrirostris*) on Papua-Uudessa-Guineassa ja Bismarckinsaaristossa elävä kyyhkylintu. Lajin holotyypin kuvaili Tommaso Salvadori Arfakin ja Warbusin saarilta 1875.

## Lähteet
Điện Biên

**Điện Biên** on Vietnamin maakunta Tây Bắcin alueella maan luoteisnurkassa Laosin ja Kiinan vastaisella rajalla. Sen hallinnollinen keskus on Điện Biên Phủ. Maakunnan pinta-ala on 9&nbsp;539,93 neliökilometriä, ja siellä on noin 673&nbsp;091 asukasta (vuonna 2025). Điện Biênin maakunta jakautuu 42 kuntaan ja 3 suuralueeseen.

Điện Biên tunnetaan erityisesti Điện Biên Phủn taistelusta, joka käytiin Điện Biên Phủn kaupungin lähellä 56 päivän ajan alkaen 13. maaliskuuta 1954 Ranskan ja Pohjois-Vietnamin välillä. Taistelu- ja leiripaikoista, bunkkereista ja hautausmaasta on tullut matkailunähtävyyksiä.

Merkittäviä luontokohteita maakunnan alueella ovat Pa Khoan -järvi, Pa Thomin ja Tham Puan luolat sekä mineraalipitoiset kuumat lähteet Hua Pe ja U Va.

Muong Thanhin lentoasema oli tärkeä taistelun voittamisessa. Nykyisin sitä laajennetaan palvelemaan paremmin koti- ja ulkomaanliikennettä. Sinne on Hanoista lentoyhteys, jonka vaihtoehtona on 16 tunnin bussimatka.


Tiedosto:The Museum of Dien Bien Phu Victory (front, 2022).jpg|Điện Biên Phủn voitonmuseo
Tiedosto:Mường Ảng.JPG|Mường Ảngin maaseutua
Tiedosto:Lay Nưa, Thị Xã Mường Lay, Điện Biên, Vietnam - panoramio.jpg|Lay Nưan kuntaa
Tiedosto:Điện Biên Phủ.JPG|Điện Biên Phủn kaupunkia


## Lähteet

## Aiheesta muualla
Pikkukäkikyyhky

**Pikkukäkikyyhky** (*Macropygia ruficeps*) on kaakkoisaasialainen kyyhkylintu. Sen elinympäristö ulottuu Myanmarista ja Etelä-Kiinasta Indokiinaan, Malakan niemimaalle ja Indonesiaan aina Timoriin saakka. Siitä tunnetaan kahdeksan alalajia. Lajin holotyypin kuvaili Coenraad Jacob Temminck Jaavalta 1834.

## Lähteet
John Michael Hayes

**John Michael Hayes** (11. toukokuuta 1919 Worcester, Massachusetts &ndash; 19. marraskuuta 2008 Hanover, New Hampshire) oli yhdysvaltalainen käsikirjoittaja.

Hayes teki käsikirjoituksen neljään Alfred Hitchcockin ohjaamaan elokuvaan: *[[Takaikkuna]]* (1954), *[[Varkaitten paratiisi]]* (1955), *[[Mutta... kuka murhasi Harryn?]]* (1955) ja *[[Mies joka tiesi liikaa (vuoden 1956 elokuva)|Mies joka tiesi liikaa]]* (1956).

*Takaikkunan* käsikirjoituksesta Hayes oli ehdolla Oscar-palkinnon saajaksi. Toisen Oscar-ehdokkuutensa hän sai elokuvan *[[Peyton Place – vihan tyyssija]]* käsikirjoituksesta vuonna 1957. Hayesin muihin elokuviin kuuluu muun muassa *[[Huhu (elokuva)|Huhu]]* (1961).

## Lähteet

## Aiheesta muualla
* 
* 
* Muistokirjoitus Guardianissa 
* Muistokirjoitus Telegraphissa
Ruusukäkikyyhky

**Ruusukäkikyyhky** (*Macropygia amboinensis*) on Sulawesista itään Indonesian ja Papua-Uuden-Guinean saaristoissa elävä kyyhkylintu. Siitä tunnetaan 15 alalajia. Lajin holotyypin kuvaili Carl von Linné Ambonista 1766.

## Lähteet
Etelänmustasieppo

**Etelänmustasieppo** (*Melaenornis pammelaina*) on Afrikan keski- ja eteläosissa tavattava sieppoihin kuuluva varpuslintu.

## Koko ja ulkonäkö
Kooltaan etelänmustasieppo on noin 19&ndash;22&nbsp;cm. Sekä naaras- että koirasetelänmustasiepot ovat höyhenpuvultaan täysin mustat. Nuoret linnut ovat väritykseltään mustia ruskein suomumaisin kuvioin. Pyrstössä on pieni lovi keskellä, mutta muuten se on lähes täysin suora. Laji muistuttaa ulkonäöltään sieppodrongoa (*Dicrurus adsimilis*) ja akaasiakäpinkäistä (*Campephaga flava*). Etelänmustasieppo eroaa kummastakin lajista pyrstönmuodon perusteella.

## Levinneisyys ja elinympäristö
Etelänmustasiepon levinneisyysalue kattaa koko eteläisen Afrikan Kongon tasavallasta, Kongon demokraattisesta tasavallasta, Tansaniasta, Keniasta ja Somaliasta etelään päin.. Lajin elinympäristöä ovat savannit, metsien reunat ja pensaikot.

## Pesiminen ja ravinto
Etelänmustasiepot ovat yksiavioisia. Pesä sijaitsee puunkolossa. Samaa pesäkoloa käytetään usein myös seuraavana pesimäkautena. Naaras munii kahdesta kolmeen valkoista munaa. Linnut käyttävät ravintonaan pääasiassa hyönteisiä, kuten heinäsirkkoja ja perhosia. Laji pyydystää ravintonsa ilmasta tai maasta. Etelänmustasiepot voivat syödä myös kasviperäistä ravintoa kuten hedelmiä.

## Lähteet
Carl Synnerberg

**Carl Synnerberg** (10. syyskuuta 1837 Uusikaarlepyy – 20. elokuuta 1915 Loviisa) oli suomalainen kouluhallituksen ylitarkastaja ja filologi.

Synnerbergin vanhemmat olivat merikapteeni Carl Adrian Synnerberg ja Anna Maria Rechardt. Hän pääsi ylioppilaaksi 1855 ja valmistui filosofian kandidaatiksi ja maisteriksi 1860 sekä lisensiaatiksi 1868 ja tohtoriksi 1869. Hän toimi latinan- ja kreikan kielen opettajana Helsingin yksityislyseossa 1860–1869 ja Helsingin yliopiston roomalaisen kirjallisuuden dosenttina 1866–1869. Hän oli kouluhallituksen alkeisoppilaitosten ylitarkastajana 1869–1902 sekä Kasvatusopillisen Yhdistyksen Aikakauskirjan (*Tidskr. utg. af Pedagogiska Föreningen i Finland*) päätoimittajana 1871–1899. Synnerberg oli lisäksi Suomen Tiedeseuran puheenjohtajana 1897–1898 ja Svenska litteratursällskapet i Finlandin sihteerinä 1885–1895. Hän sai kanslianeuvoksen arvon vuonna 1893.

Synnerberg kuoli naimattomana.

## Teoksia
* *De clientelae apud Romanos sub Caesaribus ratione*, väitöskirja. 1865
* *De temporibus vitae carminum que D. Junii Juvenalis rite constituendis*, väitöskirja. 1866
* *Q. Horatii Flacci. De arte poetica liber*. 1868
* *Cornelius Nepos, Usai scholarum accommodavit atque indice voeabulorum instruxit*. 1877
* *M. Tullii Ciceronis orationes selectae XI*. 1878
* *Kort handledning i latinsk stilistik*. 1888

## Lähteet
* 
* Helsingin yliopiston opettaja- ja virkamiesmatrikkeli 1640-1917, osa P-Ö
* Wikiaineisto : Kuka kukin oli 1961
* 

## Aiheesta muualla
* Ragnar Mannil : Carl Synnerberg : skolman och filolog (Nykarlebyvyer) 
*
Piilukkopistooli

**Piilukkopistooli** on suustaladattava pistooli, jossa ruutipanoksen sytytys perustuu oikealla tavalla karkaistuun lukon teräksiseen osaan jousivoimalla iskevän piikiven aikaansaamiin kipinöihin. Piilukkopistoolit yleistyivät 1600-luvulla ja olivat tavallisia 1800-luvun puoleenväliin asti, jolloin piilukko korvautui luotettavammalla ja helppohoitoisemmalla nallilukolla ( 1810-luvulta alkaen ).

## Katso myös
*Musketti

## Aiheesta muualla

*Piilukkopyssyt, Finna
Marcel Achard

**Marcel Achard** (5. heinäkuuta 1899 Sainte-Foy-lès-Lyon, Rhône – 4. syyskuuta 1974) oli ranskalainen näytelmäkirjailija ja elokuvakäsikirjoittaja, jonka suositut tunteelliset komediat säilyttivät hänen asemansa hyvin tunnistettuna maansa teatteri- ja kirjallisuuspiireissä viiden vuosikymmenen ajan. Achard valittiin Ranskan akatemiaan vuonna 1959.

## Uran alku
Achard syntyi Sainte-Foy-lès-Lyonin kaupungin lähiössä. Hän omaksui kirjailijanimensä, *nom de plumensa*, aloittaessaan kirjoittajan uransa 1920-luvun alussa. Achard omaksui tietoa nopeasti, ja hänestä tuli vuonna 1916 kyläkoulun opettaja. Vuonna 1919, muutama kuukausi ensimmäisen maailmansodan päättymisen jälkeen, 20-vuotias kunnianhimoinen kirjoittaja saapui Pariisiin ja löysi töitä Théâtre du Vieux-Colombierissa kuiskaajana ja toimittajana muutamissa julkaisussa, kuten *Le Figaro* -lehdessä.

Achard kirjoitti ensimmäisen näytelmänsä vuonna 1922 ja saavutti suurta menestystä, kun maineikas Charles Dullin näytteli Achardin näytelmässä *Voulez-vous jouer avec moâ?*, hienoisen herkässä komediassa, joka kertoi sirkuksesta ja sen klovneista.

## Uran huippu
Achardin suurin menestys ja suosio oli kahden maailmansodan välisenä aikakautena, kun senaikaiset kriitikot vertasivat häntä suopeasti maineikkaisiin ranskalaisiin edeltäjiinsä, kuten Pierre de Marivauxiin ja Alfred de Mussetiin. Sodan jälkeiset kriitikot eivät olleet yhtä lempeitä, he kiinnittivät huomiota hänen edustamaansa tyyliin, mikä kuvasi kapea-alaisesti ihmismieltä.

## Menestyneimmät sodanjälkeiset näytelmät
Kritiikistä huolimatta Achardin kirjallinen tuotanto jatkui toisen maailmansodan jälkeen heikentymättä. Hänen menestyneimpien näytelmiensä joukossa olivat vuoden 1952 näytelmä *Les compagnons de la Marjolaine* ja vuoden 1955 *Le mal d'amour*. Suurimman suosion Achard saavutti kuitenkin komediallaan kärttyisästä henkilöstä, kutsumanimeltään *Patate* ja koomisella jännitysnäytelmällä *L'Idiote*, johon pohjautuu näytelmä *A Shot in the Dark* ja elokuva *[[Laukaus pimeässä]]* (1964).

## Suomeksi esitetyt näytelmät
Suomeksi on Achardin näytelmistä esitetty *Domino* (Suomen Kansallisteatteri 1935), *Ei luottoa, rakas* (Le Moulin de la Galette, Lasse Pöystin kiertue 1956), *Elämä on kaunis* (La vie est belle, Kansallisteatteri 1932), *Häät Seinellä* (La belle marinière, Helsingin Kansanteatteri 1950), *Tyhmeliini* (L'Idiote, Helsingin Työväenteatteri 1964) ja *Valkopukuinen nainen* (La femme en blanc, Viipurin Kaupunginteatteri 1935).

## Lähteet

## Aiheesta muualla
* Marcel Achard Internet Broadway Database (englanniksi)
* Marcel Achardin lausahduksia (englanniksi)
* Merirosvot ovat vallanneet Pariisin. (Marcel Achardin 'Merirosvo' näytelmää on Louis Jouvet'n pienessä taiteellisessa Athénée-teatterissa esitetty viime keväästä lähtien 250 täydelle katsomolle), *Kuva*-lehti. 15.2.1939, nro 4, s. 20, Kansalliskirjaston digitaaliset aineistot
Gatineau

**Gatineau** tarkoittaa seuraavia asioita:

* Gatineau, kaupunki Kanadassa
* Gatineau, kosmetiikkayritys
* HMCS Gatineau (H61), Kanadan laivaston alus 1943–1948
Bắc Ninh (maakunta)

**Bắc Ninh**	on Vietnamin maakunta Punaisenjoen suiston ja Đông Bắcin alueilla maan pohjoisosassa. Sen hallinnollinen keskus on Bắc Giang. Maakunnan pinta-ala on 4&nbsp;718,6 neliökilometriä, ja siellä on noin 3&nbsp;509&nbsp;100 asukasta (vuonna 2025). 

Bắc Ninh jakautuu 66 kuntaan ja 33 suuralueeseen. Maakunta suureni huomattavasti vuoden 2025 hallinnollisessa uudistuksessa, kun siihen liitettiin Bắc Giangin maakunta. 

Bắc Ninhin alue on ollut asuttuna pitkään. Se on suotuisaa riisinviljelyseutua, ja se on sekä maantie- että vesireittien varrella. Aluetta pidetään yhtenä vietnamilaisen kulttuurin syntysijoista. Daun pagodi on Vietnamin vanhin pagodi, se on rakennettu 200-luvulla. Myös Phat Tichin ja Duc Lan pagodit sekä Don temppeli ovat suosittuja nähtävyyksiä.

Dong Hon kylässä on tehty maalauksia ja puupiirroksia 1500-luvulta asti. Niistä on kehittynyt omaleimainen, laajalti tunnettu tyylisuunta. Perheet säilyttävät sukunsa vanhoja laattoja ja vedostavat niistä piirroksia edelleen, käyttäen luonnonaineista paikan päällä tehtyjä väriaineita.

## Lähteet

## Aiheesta muualla
Frank Frazetta

**Frank Frazetta** (9. helmikuuta 1928 – 10. toukokuuta 2010) oli yhdysvaltalainen taiteilija, sarjakuvapiirtäjä ja kuvittaja, joka tuli tunnetuksi fantasia- ja science fiction -aiheistaan. Frazettan tavaramerkkinä olivat sotaisat barbaariaiheet, joissa esiintyy runsaan lihaksikkaita ja vähäpukeisia miehiä, naisia ja mytologisia hahmoja. Frazetta julkaisi uransa aikana useita sarjakuva-albumeja ja laati lukuisia taskukirjojen kansia. Myös Frazettan albumikansitaide on kuuluisaa ja arvostettua. Frazetta työskenteli jo 1950-luvulla yhdysvaltalaisten kustantamojen, kuten EC Comicsin ja National Comicsin (nykyisin DC Comics) vakituisena piirtäjänä.

## Frazettan nuoruus
Frazetta alkoi piirtää aktiivisesti kolmevuotiaasta ja kahdeksanvuotiaana hän pääsi opiskelemaan piirtämistä Brooklyn Academy of Fine Arts -oppilaitokseen. Frazetta opiskeli piirtämistä kahdeksanvuotiaasta yksitoistavuotiaaksi italialaisen taiteilijan Michael Falangan johdolla aikuisten ryhmässä. Ensimmäisen alastonmallinsa Frazetta piirsi yksitoistavuotiaana elävästä mallista. Falanga kuoli Frazettan ollessa 12-vuotias. Kuusitoistavuotiaana Frazetta palkattiin John Giunta -nimisen sarjakuvapiirtäjän apulaiseksi.

## Ura alkaa
Vuonna 1950 alkoi ilmestyä Thun'da-sarjakuva, joka oli kokonaan Frazettan kynästä. Vuodesta 1954 alkaen Frazetta työskenteli yhdeksän vuotta *[[Li’l Abner]]* -sarjakuvan parissa. Frazetta tapasi tulevan vaimonsa Eleanor Kellyn 7. heinäkuuta 1951, ja heidät vihittiin 17. marraskuuta 1956. Vuodesta 1964 Frazetta alkoi työstää kansia Edgar Rice Burroughsin seikkailukirjoihin Ace Books/Ace Paperbacks -yhtiölle muttei ollut tyytyväinen kokemaansa arvostuksen puutteeseen ja pieniin palkkoihin. Tyytymättömänä arvostuksen puutteeseen ja siihen, että Ace Books nappasi originaalit taiteilijalta, Frazetta siirtyi Lancer Booksin palvelukseen sen luvattua enemmän palkkaa ja oikeudet originaaleihin.

## Vampirella

## Levynkannet joissa Frazettan taidetta
Esimerkkejä levynkansista joissa on Frazettan fantasiakuvitusta
* Nazareth: *[[Expect No Mercy]]* (1977) (orig. The Brain) 
* Molly Hatchet: *[[Molly Hatchet (album)|Molly Hatchet]]* (1978) (orig. The Death Dealer)
* Molly Hatchet: *[[Flirtin' with Disaster]]* (1979) (orig. Dark Kindom)
* Molly Hatchet: *[[Beatin' the Odds]]* (1980) (orig. Berserker)
* Frank Marino: *Juggernaut* (1982) (orig. Against The Gods)
*Yngwie Malmsteen: *[[War to End All Wars]]* (2001)
* Wolfmother: *[[Wolfmother (albumi)|Wolfmother]]* (2006) (orig. Sea Witch)

## Frazettan kuvitusta suomalaisten lehtien kansissa
* Shokki nro 1/1972 (Org. Dracula Meets Wolfman)
* Shokki nro 2/1975 (Org. Sea Witch)
* Shokki nro 5/1975
* Vampirella nro 3/1974 (Org. Woman With A Scythe)
* Vampirella nro 4/1975
* Shokki: Värjyvää vampyyriviihdettä Creepy-kokoelma v.2009 (Org. Count Dracula)

## Lähteet

### Yleiset lähteet
* 
* 
* 
* Frank Frazettan virallinen keräilykorttisarja *Frazetta Series 1*, vuodelta 1991

### Viitteet

## Aiheesta muualla
* Frank Frazettan viralliset kotisivut
Hopeaharakkakyyhky

**Hopeaharakkakyyhky** (*Reinwardtoena browni*) on Papua-Uuden-Guinean kotoperäinen kyyhkylintu, joka elää Bismarckisaarilla ja Admiraltysaarilla. Lajin holotyypin kuvaili Philip Lutley Sclater Duke of Yorkin saarilta 1877.

## Lähteet
Ossian Ansas

**Frans Ossian (Ossi) Ansas** (sukunimi aik. *Husberg*; 26. huhtikuuta 1856 Vaasa – 11. helmikuuta 1916 Helsinki) oli suomalainen päätoimittaja, lehdenkustantaja ja valtiopäivämies.

## Koulutus ja varhainen elämä
Ansas pääsi ylioppilaaksi Vaasan lyseosta 1877 ja opiskeli sitten Helsingin yliopistossa. 

## Toimittajana
Ansas oli ''Vasa Tidningin'' päätoimittaja 1884–1887. Hän ajoi lehden palstoilla kiivaasti rautatien rakentamista Vaasasta Vaskiluodon satamaan mikä sitten toteutuikin 1893. Ansas perusti Vaasaan nuorsuomalaisten äänenkannattajaksi ''Pohjalainen''-nimisen lehden ja hän toimi sen päätoimittajana 1890–1901 lehden lakkauttamiseen saakka. *Pohjalainen* oli vuodesta 1894 ainoa Etelä-Pohjanmaalla ilmestynyt suomenkielinen lehti, mutta lehti joutui vuosisadan vaihteessa vaikeuksiin viranomaisten kanssa. Se lakkautettiin määräajaksi 1899 ja pysyvästi vuonna 1901. Varsinkin tässä lehdessä Ansas toimi pelottomana perustuslaillisuuden puolustajana. Tällä Ansaksen *Pohjalainen*-lehdellä ei ole mitään tekemistä Pohjanmaalla tällä hetkellä ilmestyvän *[[Pohjalainen]]*-nimisen maakuntalehden kanssa.

Ansas oli sitten Vaasassa ilmestyneen ''Pohjan Pojan'' julkaisijana ja päätoimittajana 1905–1909 ja hän perusti 1910 uudelleen ''Pohjalainen''-lehden. Lehti oli nyt poliittisesti sitoutumaton ja ilmestyi kuusi kertaa viikossa. Ansas toimi itse lehden päätoimittajana. *Pohjalaista* painanut Ansaksen omistama kirjapaino teki konkurssin 1915 ja lehti lakkasi samalla ilmestymästä. Vaasan Ansaankatu on nimetty Ossian Ansaksen mukaan.

## Valtiopäiväedustaja
Ansas oli Vaasan edustaja porvarissäädyssä valtiopäivillä 1904–1905 ja 1905–1906.

## Yksityiselämä
Ansaksen vanhemmat olivat hatuntekijämestari Anders Gustaf Husberg ja Emilia Lovisa Ahlström. Ossian Ansas oli naimisissa vuodesta 1894 Vaasan käytännöllisen naisopiston perustajan ja johtajan Elin Emmy Augusta (Elli) Åkerbergin kanssa. Päätoimittaja Jalo Ansas oli Ossian Ansaksen poika.

## Teokset
* *Muistolehtiä Vaasasta 1 : Suomen kansallismuseon perustaja Herman Frithiof Antell : muotokuva ja muistelmia*. Pohjalaisen kirjapaino, Vaasa 1894
* *Muistolehtiä Vaasasta 2 : Vaskiluodon radan rakentaja Herman Erik Gummerus : muotokuva ja muistelmia*. Pohjalaisen kirjapaino, Vaasa 1894

## Lähteet
*  (Vanhentunut linkki, ei Internet Archivessa)
* 
* Wikiaineisto : Kuka kukin oli 1961
* Peku Haapalinna: "Ossi" Ansaksesta (Vaasapedia) (Artikkeli Internet Archivessa)

### Viitteet

## Aiheesta muualla
Papuanharakkakyyhky

**Papuanharakkakyyhky** (*Reinwardtoena reinwardtii*) on Papua-Uudessa-Guineassa ja sitä ympäröivillä saarilla sekä Indonesian Molukkien saariryhmässä elävä kyyhkylintu. Siitä tunnetaan kolme alalajia. Lajin holotyypin kuvaili Coenraad Jacob Temminck Ambonilta 1824.

## Lähteet
Töyhtöharakkakyyhky

**Töyhtöharakkakyyhky** (*Reinwardtoena crassirostris*) on Papua-Uuden-Guinean kotoperäinen kyyhkylintu, joka elää Bismarckinsaarilla Bougainvillestä kaakkoon San Cristobaliin. Lajin holotyypin kuvaili John Gould Guadalcanalista 1856.

## Lähteet
Liuskekyyhky

**Liuskekyyhky** (*Turacoena modesta*) on Timorissa ja Wetarissa elävä kyyhkylintu. Lajin holotyypin kuvaili Coenraad Jacob Temminck Timorista 1835.

## Lähteet
Mosab Hassan Yousef

**Mosab Hassan Yousef** (arabiaksi: مصعب حسن يوسف ,s. 1978 Ramallah) on entinen palestiinalainen vakooja, joka auttoi Israelia Hamasin vastaisessa työssä.

## Elämäkerta
Mosab Hassan Yousef on yhden Länsirannan Hamas-johtajan Hassan Yousefin poika. Israelin turvallisuuspalvelu Shin Betin agentit pidättivät hänet vuonna 1996. Niihin aikoihin Shin Bet värväsi hänet vakoojaksi ja hänet vapautettiin vankilasta vuonna 1997.

Vakoojan työssä Yousefia pidettiin yhtenä Shin Betin luotettavimmista lähteistä Hamasin johtoportaassa, minkä vuoksi häntä kutsuttiin "vihreäksi prinssiksi" viittauksena islamistiryhmän lipun väriin ja sukulaissuhteeseen Hamas-liikkeen perustajaan. Tiedustelutiedot, joita hän toimitti Israelille, johtivat useiden terroristisolujen paljastumiseen ja estivät kymmeniä itsemurhaiskuja ja salamurhayrityksiä israelilaiskohteisiin.

Vuonna 1999 Mosab kääntyi kristityksi. Hän pakeni Länsirannalta vuonna 2007, jonka jälkeen hän on elänyt Kaliforniassa. Hänen omaelämäkertansa on julkaistu nimellä "Son of Hamas: A Gripping Account of Terror, Betrayal, Political Intrigue, and Unthinkable Choices" (), ja sen on kirjoittanut Ron Brackin.

## Lähteet

*
*
### Viitteet
Hennig Brand

**Hennig Brand** (noin 1630, Hampuri – noin 1710) oli saksalainen kauppias ja alkemisti. Hän palveli upseerina kolmikymmenvuotisen sodan lopussa vuoteen 1648 asti. Hän meni naimisiin rikkaan lesken kanssa, mikä teki mahdolliseksi hänen keskittymisensä alkemistisiin tutkimuksiin. Heillä oli yhdessä useampia lapsia. Myöhemmin hänen vaimonsa kuoli ja hän meni uusiin naimisiin toisen rikkaan lesken Margarethan kanssa. 

Brand löysi fosforin vuonna 1669. Brand haihdutti tynnyreissä virtsaa, keräsi pohjalle jääneen sakan pois, tislasi sen ja asetti jäljelle jääneen aineen tiivistymään kylmään vesiastiaan. Hän piti tuotantotavan salassa, mutta englantilainen kemisti Robert Boyle löysi sen uudelleen vuonna 1680 omien tutkimustensa perusteella. Virtsasta eristettiin fosforia vuoteen 1769 asti kunnes ruotsalainen kemisti Carl Wilhelm Scheele kehitti paremman ja tehokkaamman menetelmän fosforin eristämiseksi luista. 

## Lähteet

## Aiheesta muualla
* 
* 
*
Valkonaamakyyhky

**Valkonaamakyyhky** (*Turacoena manadensis*) on Indonesian kotoperäinen kyyhkylintu, joka elää Sulawesissa ja sitä ympäröivillä saarilla. Lajin holotyypin kuvailivat Jean René Constant Quoy ja Joseph Paul Gaimard Sulawesin Menadosta 1830.

## Lähteet
Kameruninuikuttajakyyhky

**Kameruninuikuttajakyyhky** (*Turtur brehmeri*) on länsiafrikkalainen kyyhkylintu, joka kuuluu uikuttajakyyhkyjen sukuun. Lajin esiintymisalue ulottuu Guineasta Kameruniin, Kongon tasavaltaan, Kongon demokraattiseen tasavaltaan ja Angolan luoteiskolkkaan. Siitä tunnetaan kaksi alalajia. Lajin holotyypin kuvaili Gustav Hartlaub Gabonista vuonna 1865.

## Lähteet
Sophie Adlersparre

**Carin Sophie Adlersparre** (o.s. Leijonhufvud, 6. heinäkuuta 1823 Helgerum, Tjust – 27. kesäkuuta 1895 Ström, Södertälje) oli ruotsalainen feministi, kustantaja, toimittaja, kirjailija ja aatelisnainen. Häntä on pidetty yhtenä merkittävimmistä maan porvarillisen naisasialiikkeen perustajahahmoista 1800-luvulla yhdessä Fredrika Bremerin ja Rosalie Roosin kanssa.

## Elämä

Adlersparre eli eristettyä ja suojeltua elämää ennen kuin hän kiinnostui feminismistä ystävänsä Rosalie Roosin kautta, joka oli saanut vaikutteita erilaisesta naiskuvasta viettäessään useita vuosia Yhdysvalloissa. Adlersparre perusti Roosin kanssa vuonna 1859 *[[Tidskrift för hemmet]]* -lehden, joka oli Pohjoismaiden ensimmäinen naistenlehti ja maan pitkän porvarillisten naislehtien perinteen edelläkävijä.

Rahallista avustusta lehdelle saatiin Fredrika Bremeriltä. *Tidskrift för hemmet* oli sivistyksellinen lehti, johon Adlersparre kirjoitti, useimmiten salanimellä Esselde, naisten oikeuksista parempaan koulutukseen ja mahdollisuuksista hakea useampiin ammatteihin. Kun Roos erosi toimituksesta yhdeksän vuoden jälkeen vuonna 1868, Adlersparre otti vastuun lehdestä. Hän pysyi lehden ainoana toimittajana vuoteen 1884, jolloin lehti muutti nimensä *Dagnyksi*.

Adlersparre toimi nostaakseen naisten koulutuksen tasoa perustamalla kirjastoja ja iltakouluja aikuisille naisille. Vuonna 1862 hän alkoi järjestää pyhä- ja iltakouluja työväenluokan naisille. Seuraavana vuonna hän perusti puhtaaksikirjoitusta tekevän toimiston, josta tuli pian suosittu. Juuri Adlesparren ideasta Tukholmaan perustettiin myös naisten lukusalonki vuonna 1866.

Adlersparre meni 1869 naimisiin aatelismies Axel Adlersparren kanssa, joka oli taiteilija Sofia Adlersparren veli. Sofialla oli myös vaikutusta Sophien ajatuksiin, sillä tämä oli ollut hyvin arvostettu ja lahjakas taiteilija, mutta naisia ei hyväksytty opiskelemaan virallisesti yhdessä miesten kanssa. Sophie Adlersparre lähetti samana vuonna parlamenttiin vaatimuksen siitä, että naiset pitäisi hyväksyä opiskelemaan miesten kanssa, ja tämä vaatimus hyväksyttiin vuonna 1864. 

Vuonna 1884 Adlersparre perusti Ruotsin ensimmäisen naisten järjestön Fredrika Bremer-Förbundetin, jonka hän nimesi edeltäjänsä Fredrika Bremerin mukaan. Adlesparre teki myös aloitteen Handarbets vänner (suom. 'käsityön ystävät') -yhdistyksen perustamisesta.

Adlersparre seurasi myös tarkasti kirjallisia ilmiöitä ja tuki useita naiskirjailijoita. Hän rohkaisi Selma Lagerlöfiä ja antoi tälle taloudellista tukea ''Gösta Berlingin tarun'' loppuun saattamiseksi.** Hän tuki myös Victoria Benedictssonia ja Ellen Keytä, jonka tekstejä julkaistiin *Tidskrift för hemmetissä.*

Adlersparre kuoli vuonna 1895, ja hänet on haudattu Galärvarvskyrkogårdeniin Tukholmaan.

## Aiheesta muualla
* Sophie Adlersparren elämäkerta Riksarkivetissa (ruotsiksi)
* Adlersparren elämäkerta Svenskt kvinnobiografiskt lexikonissa (englanniksi)

## Lähteet
Securitas Direct

**Securitas Direct** on ruotsalainen hälytys- ja vartiointilaitteita ja -palveluja tuottava yritys, joka toimii 16 maassa Euroopassa sekä Etelä-Amerikassa. Yhtiö on osa Hellman & Friedmania.

## Historia
Vuonna 2006 Securitas Direct irtautui kansainvälisestä Securitas-ryhmästä ja listattiin Tukholman pörssiin itsenäisenä yrityksenä. Vuonna 2008 EQT:stä tuli uusi pääomistaja. Vuonna 2011 EQT myi Securitas Directin Bain Capital ja Hellman & Friedmanin hallinnoimien pääomarahastojen muodostamalle konsortiolle. 

## Securitas Direct Suomessa
Securitas Direct on toiminut Suomessa 1. joulukuuta 2012 lähtien nimellä Verisure.

Securitas Direct aloitti toimintansa Suomessa vuonna 1994 osana Securitas-ryhmää. Alkuaikoina Securitas Direct oli tuotemerkki, joka palveli pienyritysasiakkaita. Vuonna 2002 Securitas Direct merkittiin kaupparekisteriin, ja kotitalouksille suunniteltu langaton Aroundio kodin turvapalvelu lanseerattiin Suomessa. Aroundio-palvelu tuotettiin yhteistyössä Aroundio-yrittäjien kanssa. Aroundio-yrittäjät huolehtivat omalla alueellaan kodinturvajärjestelmien myynnistä, markkinoinnista, asennuksista ja huolloista. Ketjun ensimmäiset franchisingsopimukset allekirjoitettiin vuonna 2006. Franchisingyrittäjien määrä on laskenut alun noin 60:stä, ja vuonna 2015 franchisingyrittäjiä Suomessa oli alle 15. Vuonna 2010 Securitas Direct lanseerasi täysin uuden kotitalouksille suunnatun Verisure-tuoteperheen. 

### Verisure
Verisure-tuotteet ovat ensimmäisiä tuotteita, joiden alustat ja ohjelmistot yritys on itse kehittänyt. Verisure-palveluun kuuluvat esimerkiksi palovaroitin- ja murtohälytinjärjestelmä, joita voidaan ohjata älypuhelinsovelluksella.

Securitas Direct Oy vaihtoi nimensä joulukuussa 2012 Verisure Oy:ksi. Yritys on laajentanut tuote- ja palveluvalikoimaansa kodin turvapalveluista laajempiin älykkään kodin ratkaisuihin ja kodin ohjaukseen. Verisure-tuotteet tarjoavat tulevaisuudessa teknisen alustan monille erilaisille uusille tuotteille ja palveluille. Yritys on lanseerannut tuotteita ja palveluita uusille kohderyhmille, esimerkiksi vanhuksille suunnattuja turvapalveluita ja ratkaisuja rakennusten kosteusarvojen valvontaan.

## Lähteet

## Aiheesta muualla
* Yhtiön suomalaiset kotisivut
* Konsernin sivut englanniksi 
* Verisure Facebook -sivusto
Sinitäpläkyyhky

**Sinitäpläkyyhky** (*Turtur afer*) on afrikkalainen kyyhkylintu. Sen laaja esiintymisalue ulottuu Senegalista ja Gambiasta läpi Länsi- ja Keski-Afrikan Etiopiaan ja Eritreaan, sekä etelässä aina Etelä-Afrikan itäosiin saakka. Lajin holotyypin kuvaili Carl von Linné Senegalista vuonna 1766.

## Lähteet
Kiuruveden jäähalli

**Kiuruveden jäähalli** (sponsorinimeltään **Aamulypsy-Areena**) on vuonna 2004 valmistunut jäähalli Kiuruvedellä.

Hallissa toimi myös Kiuruveden keilahalli ennen sen siirtymistä Kiuruveden ydinkeskustaan. Halli toimii kotiareenana Kiuruveden Kiekko 81:n joukkueille. Kaukalo on jäädytettynä vuosittain elokuusta huhtikuuhun. Hallissa on käytössä pienen jäähallin perusvarustus ja 400 hengen katsomo.

Hallin uutta sponsorinimeä, *[[Aamulypsy]]-Areena*, juhlittiin kansanjuhlassa 12. maaliskuuta 2022. Paikalla olivat Radio Suomipopin Tinni Wikström, Juuso Mäkilähde ja Tuukka Ritokoski. Tempaus palkittiin vuoden radiopromootiona. Palkintoa juhlistettiin Aamulypsy Areenan Kultajuhlilla toukokuussa 2023. Kultajuhlat pidettiin Kiuruveden torilla, ja niihin osallistuivat Tinni Wikström, Juuso Mäkilähde, Tuukka Ritokoski ja Hovimuusikko Ilkka.

## Lähteet
Jääkiekon maailmanmestaruuskilpailut 1975

**Jääkiekon maailmanmestaruuskilpailut 1975** pelattiin Länsi-Saksassa Düsseldorfissa ja Münchenissä, B-sarja Japanissa Sapporossa ja C-sarja Bulgariassa Sofiassa. Osallistuneita maita oli kaikkiaan 21. Erikoista oli, että isäntämaa Länsi-Saksa ei pelannut kisoissa A-sarjassa. Kanada boikotoi kisoja kokonaan vastalauseena Kansainvälisen jääkiekkoliiton IIHF:n jyrkille amatöörisäännöille. 

## Suomi turnauksessa
Leijonien päävalmentajana turnauksessa toimi Seppo Liitsola yhdessä Lasse Heikkilän kanssa. Turnauksen alussa Suomi voitti jääkiekon suurmaista Yhdysvallat maalein 7–4. Suomi kamppaili myös Neuvostoliittoa vastaan kohtalaisen tasaväkisesti kaksi ensimmäistä erää, mutta hävisi lopulta selvin luvuin 2–5. Ruotsia vastaan peli oli hyvin tasaväkinen, mutta Suomi hävisi sen lopulta Mats Åhlbergin maalilla 0–1 menettäen samalla mahdollisuutensa mitaliin. Asiaa ei tosin tiedetty vielä tässä vaiheessa turnausta. Molempien joukkueiden maalivahdit Suomen Antti Leppänen ja Ruotsin Leif Holmqvist pelasivat erinomaisesti. Tämän jälkeen Suomi voitti Yhdysvallat ylivoimaisesti 9–1.

Toisessa Ruotsia vastaan pelatussa ottelussa Ruotsin ykkösketju oli tehoton. Sitä vastoin Suomen Henry Lepän, Matti Murron ja Harri Linnonmaan ketju pelasi hyvin, varsinkin puolustuspeliä. Seppo Repo ja Lauri Mononen pelasivat myös hyvin. Mononen teki ottelun avausmaalin sekä 2–1-voittomaalin. Vaikka Suomi voitti toisen ottelun, Ruotsi voitti pronssia. Tämä johtui maalimääristä, sillä Suomi oli jäänyt maiden ensimmäisessä kohtaamisessa maaleitta, mutta toisessa pelissä Ruotsi teki tappiostaan huolimatta yhden maalin. Ruotsin maaliero koko turnauksessa oli myös Suomea parempi.

## A-sarja

**1. kierros**

**2. kierros**

### Euroopan mestaruus

## B-sarja

Itä-Saksa ja Länsi-Saksa nousivat A-sarjaan.

## C-sarja

Norja ja Bulgaria nousivat B-sarjaan.

## Lähteet

### Viitteet

* SFRp's hockey archive  
* Hockeyarchives - Championnats du monde 1975 
* Passionhockey - Championnats du monde 1975 
* http://avlh.sweb.cz/MS-1975.pdf
John Paxton

**John Paxton** (21. maaliskuuta 1911 Kansas City, Missouri &ndash; 5. tammikuuta 1985 Santa Monica, Kalifornia) oli yhdysvaltalainen käsikirjoittaja.

Paxton oli Oscar-ehdokkaana käsikirjoituksestaan vuoden 1947 elokuvasta *[[Oikeutettu kosto]]*. Muita hänen käsikirjoittamiaan elokuvia ovat muun muassa *[[Hyvästi, kaunokaiseni]]* (1944), *[[14 tuntia]]* (1951) ja *[[Hurjapäät (vuoden 1953 elokuva)|Hurjapäät]]* (1953) ja *[[Viimeisellä rannalla (elokuva)|Viimeisellä rannalla]]* (1959).

## Lähteet

## Aiheesta muualla
* 
*
Eurooppatie E95

**E95** eli **Eurooppatie 95** on runsaat 2&nbsp;500 kilometriä pitkä eurooppatie, joka johtaa Pietarista etelään Valko-Venäjän itäosien ja Ukrainan läpi, Mustanmeren yli ja lopuksi Turkin keskiosissa sijaitsevaan Merzifoniin.

## Reitti

Eurooppatien E95 reitti kulkee seuraavien valtioiden ja kaupunkien kautta: 

### Venäjä

Eurooppatie E95 eli aluksi venäläisen **valtatie M20:n** voidaan katsoa alkavan Pietarin eteläosissa etelään johtavan Moskovan puistotien () jatkona alkavan kahdeksankaistaisen Pulkovon maantien () pohjoispäästä (). Tämä maantie alittaa Pietarin kehätien ja jatkaa Pulkovon lentoaseman itäpuolitse etelään.  E95 jatkuu ensin etelään Leningradin alueella, sitten ja lounaaseen kohti Pihkovaa ja myöhemmin Pihkovan alueella etelään ja kaakkoon. Suur-Pietarin ulkopuolella tien kunto on ollut vuosia huono, mikä haittaa liikenteen sujuvuutta ja vaikuttaa myös reitin turvallisuuteen. Tieluokitusta on siten vaikea uskoa edes venäläiseksi valtatieksi, saati eurooppatieksi. Tärkeimmät kaupungit reitin varrella ovat: 

* Pietari
* Hatsina (Gattšina)
* Luga (Ylä-Laukaa)
* Pihkova
* Ostrov
* Nevel 

### Valko-Venäjä

Venäjän rajan jälkeen eurooppatie E95 jatkuu valkovenäläisenä **[[M8 (Valko-Venäjä)|valtatienä M8]]** . Tien kunto paranee merkittävästi (valtatie); valtatie on kaksi- tai nelikaistainen. Valtatien varrelle osuvat: 

* Vitsebsk, ohitus kaupungin itäpuolelta
* Orša, ohitus kaupungin itäpuolelta
* Mahiljou, ohitus kehätietä pitkin kaupungin länsipuolelta
* Homel

### Ukraina

Valko-Venäjän ja Ukrainan välisen rajan jälkeen E95 koostuu **valtatiestä M01**. 50 km Tšernigovin eteläpuolella tiehen liittyy myös Kiovaan vievä . Kiovasta etelään Mustanmeren rannalle jatkuva reitti seuraa **valtatietä M05**. 

Tärkeimmät reitin varrelle osuvat kaupungit ovat: 
 
* Tšernihiv, ohitus länsipuolelta
* Kiova
* Vasilkov, ohitus länsipuolelta
* Bila Tserkva, ohitus itäpuolelta
* Žaškiv, ohitus länsipuolelta
* Uman, ohitus itäpuolelta
* Blahovištšenske (2016 saakka *Uljanovka*), ohitus itäpuolelta
* Odessa

Odessasta reitti jatkuu meriteitse Mustanmeren toiselle puolelle Turkkiin.

### Turkki

* Samsun
* Merzifon

## Lähteet

## Aiheesta muualla
* YK:n Euroopan talouskomission sopimus eurooppateistä 2008 (pdf) 
* YK:n Euroopan talouskomission yhteenvetokartta eurooppateistä 2007 (pdf)   ja  (www.unece.org)
Hubbard

**Hubbard** on muun muassa seuraavien henkilöiden sukunimi:

* Al Hubbard (1915–1984), yhdysvaltalainen sarjakuvapiirtäjä
* Charles Edward Hubbard (1900–1980), englantilainen kasvitieteilijä
* Elbert Hubbard (1856–1915), yhdysvaltalainen kirjailija, kustantaja, taiteilija ja filosofi
* Freddie Hubbard (1938–2008), yhdysvaltalainen jazztrumpetisti
* Howard James Hubbard (1938–2023), yhdysvaltalainen katolinen piispa
* Jesse Hubbard (s. 1975), yhdysvaltalainen haavipalloilija.
* L. Ron Hubbard (1911–1986), yhdysvaltalainen kirjailija, skientologian ja dianetiikan perustaja
* Rob Hubbard (s. 1956), brittiläinen pelimusiikin säveltäjä
* Sue Hubbard (s. 1948), englantilainen kirjailija ja taidekriitikko
* William DeHart Hubbard (1903–1976), yhdysvaltalainen yleisurheilija.

Hubbard on myös asteroidi, 4331 Hubbard.